CELEX: 62010CN0607
Language: et
Date: 2010-12-22 00:00:00
Title: Kohtuasi C-607/10: 22. detsembril 2010 esitatud hagi — Euroopa Komisjon versus Rootsi Kuningriik

19.3.2011   
            
            
               ET
            
            
               Euroopa Liidu Teataja
            
            
               C 89/8
            
         22. detsembril 2010 esitatud hagi — Euroopa Komisjon versus Rootsi Kuningriik
   (Kohtuasi C-607/10)
   2011/C 89/15
   Kohtumenetluse keel: rootsi
   
      Pooled
   
   
      Hageja: Euroopa Komisjon (esindajad: A. Alcover San Pedro ja K. Simonsson)
   
      Kostja: Rootsi Kuningriik
   
      Hageja nõuded
   
   
               —
            
            
               tuvastada, et Rootsi Kuningriik on rikkunud Euroopa Parlamendi ja nõukogu 15. jaanuari 2008. aasta direktiivi 2008/1/EÜ saastuse kompleksse vältimise ja kontrolli kohta (1) artikli 5 lõikest 1 tulenevaid kohtutusi, jättes võtmata vajalikud meetmed tagamaks, et pädevad asutused hoolitsevad artiklite 6 ja 8 kohaste lubade abil või tingimuste uuesti läbivaatamise või vajaduse korral nende ajakohastamise abil selle eest, et olemasolevad käitised tegutsevad vastavuses artiklite 3, 7, 9, 10 ja 13, artikli 14 punktide a ja b ning artikli 15 lõike 2 nõuetega mitte kauem kui 30. oktoobrini 2007;
            
         
               —
            
            
               mõista kohtukulud välja Rootsi Kuningriigilt.
            
         
      Väited ja peamised argumendid
   
   Saastuse kompleksse vältimise ja kontrolli direktiivi artikli 5 lõikest 1 tuleneb, et liikmesriigid peavad võtma vajalikud meetmed tagamaks, et pädevad asutused hoolitsevad artiklite 6 ja 8 kohaste lubade abil või tingimuste uuesti läbivaatamise või vajaduse korral nende ajakohastamise abil selle eest, et olemasolevad käitised tegutsevad vastavuses artiklite 3, 7, 9, 10 ja 13, artikli 14 punktide a ja b ning artikli 15 lõike 2 nõuetega mitte kauem kui 30. oktoobrini 2007. Komisjon leiab, et seda kohustust tuleb mõista nii, et see hõlmab kõiki asjaomases liikmesriigis asuvaid käitisi.
   Väljakujunenud kohtupraktika kohaselt tuleb seda, kas rikkumine on toimunud, hinnata asjaomases liikmesriigis põhjendatud arvamuses osutatud tähtaja lõppemisel olnud olukorrast lähtudes. Rootsi vastusest põhjendatud arvamusele nähtub, et selle vastuse esitamise kuupäeval ei vastanud saastuse kompleksse vältimise ja kontrolli direktiivi nõuetele 33 olemasolevat käitist.
   Rootsi poolt põhjendatud arvamusele esitatud täiendava vastuse lisast tuleneb veel, et 2010. aasta oktoobris ehk peaaegu kolm aasta pärast saastuse kompleksse vältimise ja kontrolli direktiivis ette nähtud tähtaja lõppemist ei vastanud selle direktiivi nõuetele 23 käitist.
   
      (1)  ELT L 24, lk 8.